ΛΕΞΙΛΟΓΙΚΕΣ ΑΣΚΗΣΕΙΣ

ΘΟΥΚΥΔΙΔΟΥ ΙΣΤΟΡΙΑΙ ΒΙΒΛΙΟ 3 ΚΕΦ. 71,72,73

1. Για καθεμία από τις παρακάτω λέξεις του κειμένου να γράψετε μία περίοδο λόγου στη Νέα Ελληνική, όπου η συγκεκριμένη λέξη να χρησιμοποιείται με διαφορετική σημασία από αυτήν που έχει στο αρχαίο κείμενο**: ἡσυχάζοντας, γνώμην, ἐπιστροφή, δῆμος, ἀγοράν.** Μπορείτε να τη χρησιμοποιήσετε σε οποιαδήποτε μορφή της (μέρος του λόγου, πτώση, αριθμό, γένος, έγκλιση, χρόνο)

2. Για καθεμία από τις παρακάτω λέξεις του κειμένου, να γράψετε ένα **ομόρριζο** **ουσιαστικό** της Νέας Ελληνικής, απλό ή σύνθετο: Δράσαντες, ξυγκαλέσαντες, ἐπικυρῶσαι, πράσσειν, ξυλλαβόντες.

3. Για καθεμία από τις παρακάτω λέξεις του κειμένου, να γράψετε ένα **σύνθετο** **ομόρριζο** **ουσιαστικό** της Νέας Ελληνικής: εἶπον, δέχεσθαι, ἠνάγκασαν, πέμπουσι. κατέθεντο, ξυλλεγείς, εἶχον, ᾤκουν, παρεγένετο.

4. Να αντιστοιχίσετε καθεμία νεοελληνική λέξη της στήλης Α με την ετυμολογικά συγγενή της αρχαιοελληνική λέξη της στήλης Β. Δύο λέξεις στη στήλη Α περισσεύουν.

|  |  |
| --- | --- |
| Α | Β |
| 1.αποδοχή | α. δράσαντες  |
| 2. άγιος  | β. βέλτιστα  |
| 3. δραματικός  | γ. δέχεσθαι  |
| 4. βελτίωση  | δ. ἡγεῖσθαι  |
| 5. δερματολόγος  | ε. καταπεφευγότας  |
| 6. καθηγητής  |  |
| 7. καταφύγιο  |  |

5. Να βρείτε στο κείμενο που σας δίνεται μία ετυμολογικά συγγενή λέξη για καθεμία από τις παρακάτω λέξεις της Νέας Ελληνικής: ανάληψη, κατάθεση, αποικία, ετεροπροσωπία, οικολογία, εκπομπή, παράκληση, συσχέτιση, διαμάχη, ικέτης, άπιστος, άγνοια